సుప్రియ శ్రీన‌తే

సుప్రియ శ్రీన‌తే (ఆంగ్లం: Supriya Shrinate) ఒక భారతీయ రాజకీయవేత్త. మాజీ పాత్రికేయురాలు. ఆమె భారత జాతీయ కాంగ్రెస్‌కు జాతీయ అధికార ప్రతినిధిగా పనిచేసారు. ఆమె 2019 భారత సార్వత్రిక ఎన్నికల్లో  ఉత్తర ప్రదేశ్లోని మహరాజ్‌గంజ్ లోక్‌సభ నియోజకవర్గం నుండి పోటీ చేసింది. 2022లో ఆమె కాంగ్రెస్ పార్టీ సోష‌ల్ మీడియా విభాగం అధిప‌తి.

18 ఏళ్ల పాటు సుప్రియ శ్రీన‌తే జర్నలిస్టుగా పనిచేసింది. ఆమె ఇండియా టుడేతో తన వృత్తిని ప్రారంభించింది, తర్వాత ఆమె ఇన్డీటీవిలో అసిస్టెంట్ ఎడిటర్‌గా చేరింది. ఆమె క్రియాశీల రాజకీయాల్లోకి వచ్చినప్పుడు టైమ్స్ గ్రూప్ వారి ఈటీ నౌలో ఎగ్జిక్యూటివ్ ఎడిటర్‌గా పనిచేస్తున్నది.

 జీవితం తొలి దశలో 
సుప్రియ శ్రీన‌తే మాజీ ఎంపీ హర్షవర్ధన్ కుమార్తె. ఆమె లక్నోలోని లోరెటో కాన్వెంట్ పాఠశాలలో చదువుకుంది. ఆమె ఢిల్లీ విశ్వవిద్యాలయం నుండి చరిత్రలో మాస్టర్ ఆఫ్ ఆర్ట్స్‌తో పట్టభద్రురాలైంది.

 జర్నలిజం 
ప్రింట్, ఎలక్ట్రానిక్ మీడియాలో జర్నలిస్టుగా సుప్రియ శ్రీన‌తే పనిచేసింది. 2001లో ఇండియా టుడే టీవీ ఛానల్ ప్రత్యేక కరస్పాండెంట్‌గా తన వృత్తిని ప్రారంభించింది. 2004లో ఎన్డీటీవీలో అసిస్టెంట్ ఎడిటర్‌గా చేరింది. 2008లో ఈటి నౌలో చీఫ్ ఎడిటర్ - న్యూస్‌గా వ్యవహరించింది. ఆమె అదే సంవత్సరం ఈటి నౌకి పాలసీ ఎడిటర్, ఎగ్జిక్యూటివ్ ఎడిటర్‌గా ఎంపికైంది.

 రాజకీయం 
2019 భారత సార్వత్రిక ఎన్నికల్లో పోటీ చేసేందుకు సుప్రియ శ్రీన‌తే ఈటి నౌలో ఎగ్జిక్యూటివ్ ఎడిటర్‌గా తన పదవికి రాజీనామా చేసింది. ఆమె భారత జాతీయ కాంగ్రెస్ అభ్యర్థిగా ఉత్తర ప్రదేశ్ లోక్‌సభ నియోజకవర్గం మహరాజ్‌గంజ్ నుంచి పోటీ చేసి 72,516 ఓట్లతో మూడో స్థానంలో నిలిచింది. 2019లో ఆమె ఆల్ ఇండియా కాంగ్రెస్ కమిటీ అధికార ప్రతినిధిగా నియమితులయ్యింది. కాంగ్రెస్ అధికార ప్రతినిధిగా ఆమె టీవీ చర్చల్లో పాల్గొన్నది. ఆమె భారత జాతీయ కాంగ్రెస్ స్టార్ క్యాంపెయినర్‌గా 2022లో ఉత్తరప్రదేశ్ అసెంబ్లీ ఎన్నికల కూడా పాల్గొంది. అదే సంవత్సరం సుప్రియ శ్రీన‌తే ఇండియన్ నేషనల్ కాంగ్రెస్ సోషల్ మీడియా, డిజిటల్ ప్లాట్‌ఫారమ్‌ల ఛైర్మన్‌గా నియమితులయ్యింది.

 మూలాలు 

వర్గం:భారత జాతీయ కాంగ్రెస్ నాయకులు
వర్గం:మహారాజ్‌గంజ్ జిల్లా ప్రజలు
వర్గం:21వ శతాబ్దపు భారతీయ మహిళా రాజకీయ నాయకులు
వర్గం:భారత మహిళా జర్నలిస్టులు
వర్గం:ఢిల్లీ విశ్వవిద్యాలయం పూర్వ విద్యార్థులు